තමා නිවසින් එන විට ජනිඳු කියූ අයුරු ඇයට මතක් විය."ආයෙ ලබන මාසෙ වෙනකල් නම් රුපියල් පන්සීයක් හොය ගන්න වෙන්නෙ නෑ, පව් නිවාඩු කාලෙටනෙ සෙල්ලම් කරන්න බැට් එක ඕනැ වෙන්නෙ"වෙළඳ සහකාරිය දැනටමත් සාරිය පාර්සල් කරයි."මේ මම පස්සෙ දවසක එන්නම්""ඇයි මිස් සාරිය ගන්නෙ නෙද්ද., මේක ඉක්මණට යයි, අපරාදේ මිස්ට හොඳට මැච් වෙනවා, මේ ගානට ආයෙ මෙහෙම එකක් හොයන්න වෙන්නෙ නෑ"වෙළඳ සහායිකාවගේ වදන් ඇයට මහත් ලෝබකමක් හා ශෝකයක් ඇති කලද, යලිත් වරක් සාරිය ආසාවෙන් අතගා බලා සිට ආපසු එන්නට හැරුනාය.~ ~ ~ ~ ~ ~ ~ ~ ~ ~ ~ ~ ~ ~ ~ ~ශීලා ඈත එන අයුරු ජනේලයෙන් බලා සිටි ජනිඳු, දොර හැර පිම්මේ පෙර මගට දුව අවේය."අරක ගෙනාවද."ජනිඳුගේ ඇස් සතුටු දායක පිළිතුරක් බලාපොරොත්තුවෙන් දිලිසේ.ශීලා සිනාසී"හ්ම්ම් මෙන්න ඔයාගෙ තෑග්ග"බඩු අතරින් ක්‍රිකට් පිත්ත ජනිදුට දුන්නාය.ඇස් ලොකු කර ගනිමින් දෑතින්ම එය ගත් ජනිඳු එවෙලේම එය කඩා බැලුවාය."ෂා, මරුනේ මම ආසම කරපු විදිහෙ එකක්.